**OZNAM**

Obecný úrad v Šúrovciach oznamuje občanom, že začal s evidenciou smetných nádob v jednotlivých domácnostiach. Evidencia bude prebiehať tak, že na kontajner na KO občanom pribudne ešte jedna nálepka - "obecná". Teda občania budú mať na kontajneroch 2 nálepky: - "asácku" a "obecnú". Takouto evidenciou sa získa prehľad o počte smetných nádob v jednotlivých domácnostiach. Pracovníci FCC (bývalá ASA) v najbližšom zvoze nebudú vyvážať tie kontajnery, ktoré nebudú označené oboma nálepkami.

Počet smetných nádob je v našej obci stanovený podľa občanov prihlásených na TP v jednej domácnosti, a to nasledovne:

- 3 členná rodina má mať 1 ks kontajnera o objeme 120 l,

- 4-6 členná rodina má nárok na 2 ks kontajnerov o objeme 120 l,

- 7 členná rodina a viac má nárok na 3 ks kontajnerov o objeme 120 l.

V prípade, ak na niektoré nádoby nebudú pracovníkmi obecného úradu nalepené nálepky, je potrebné túto skutočnosť oznámiť telefonicky alebo osobne na obecný úrad, aby sme mohli zjednať nápravu.

Ďakujem za pochopenie.